Serie quimica

Una serie quimica u familia ye un grupo d'elementos quimicos que tienen propiedaz fisicas y quimicas parellanas, variando istas de forma mas u menos important aintro d'o grupo. Istas familias se han clasificato parando cuenta en diferents criterios: confeguración electronica, caracter metalico, etc.

A tabla periodica d'os elementos, se construyió mirando d'organizar os elementos seguntes sus propiedaz quimicas. Asinas bellas familias corresponden exactament con grupos (columnas) d'a tabla periodica; isto no ye una coincidencia, ya que as propiedaz fisicas d'os elementos d'un grupo provienen de tener una confeguración electronica parellana, lo que fa que istos elementos se metan en o mesmo grupo d'a tabla periodica.

Ordenatos en grupos (columnas) son importants y tienen un nombre reconoixito:
Alcalins (grupo 1)
Alcalinoterrios (grupo 2)
halochenos (grupo 17)
Gases nobles (grupo 18)

Os atros grupos gosan decirse por o nombre d'o elemento cabecera d'o grupo: o grupo 16 ye o grupo de l'oxicheno, o 14 ye o grupo d'o carbonio, etc. Tamién se fan servir atros nombres en desuso:
Metales de cudir (arambre, archent, oro y mercurio): grupo 11)
Elementos terrios: grupo d'o boro (grupo 13)
Elementos carbonioides: grupo d'o carbonio (grupo 14)
Elementos nitrochenoides: grupo d'o nitrocheno (grupo 15)
Elementos calcochenos u anfichens: grupo de l'oxicheno (grupo 16)

Por un regular se divide a os elementos en bloques aintro d'a tabla periodica:
Bloque s
Bloque p
Bloque d
Bloque f
Bloque g

A os elementos d'o bloque f tamién se les conoixe como "tierras raras" u "elementos de transición interna". Se dividen en dos series y o normal ye decir-les por os nombres d'istas dos series:
Lantanidos
Actinidos

Os elementos d'o grupo s y p son conoixitos conchuntament como:
Elementos representativos

Seguntes as caracteristicas metalicas d'os elementos, istos tamién pueden dividir-se d'a siguient forma:
Metals alcalinos y metals alcalinoterrios
Metals de transición (y metals de transición interna)
Metals d'o bloque p
Metaloides u semimetals
No metals

Encara que a muga entre metals y no metals ye difusa.

A mas bi ha atras familias d'elementos:
Metales nobles (rutenio, osmio, rodio, iridio, paladio, platín, archent y oro)
Grupo d'o platín (rutenio, osmio, rodio, iridio, paladio y platín)


Categoría:Quimica